ئامانجی ژیانمە مەترسیەکانی
گۆڕانی ئاو و هەوا لە ڕێگەی هونەرەکەم بخەمە بەر دیدی خەڵک.
سەردانی جەمسەری باکورم کرد تا زانیاری سەبارەت بە چیرۆکی باس نەکراوی
توانەوەی سەهۆڵی جەمسەر بەدەست بهێنم،
و سەردانی ناوچە کەمەرییەکانم کرد تا بەرزبوونەوەی ئاستی ئاوی دەریا ببینم.
لە ماوەی ڕابردوو سەردانی گرینلاندم کرد.
و زەویە نزمەکانی ماڵدیڤ،
بۆ بەیەکەوە بەستنەوەی کۆمەڵە پێشهاتێکی گۆڕانی ئاو و هەوای هاوچەشن
لە سەرانسەری گۆیی زەوی.
تابلۆکانم چیرۆکی گواستنەوە، کێشە
و ئارامی ئەم ناوچانە باس دەکەن،
ڕێگە بە بینەر دەدەن تا بە پەرۆشەوە پەیوەست بێت
بە شوێنێک کە لەوانەیە تا ئێستا سەردانی نەکردبێت.
من بڕیارمداوە لە ڕیگەی هونەرەکەمەوە لە جێگەی کاوڵکاری جوانی بگوازمەوە.
گەر تۆ هەست بە ناوازەیی ئەم ناوچەیە بکەیت
لەوانەیە هەوڵ بدەیت بیپارێزیت.
دەروناسی هەڵسوکەت پێمان دەڵێن: هەڵسکەوت و کاردانەوەمان لەسەر
بنەمایی هەست و سۆزمان بنیاتنراوە.
توێژینەوەکان سەلماندوویانە کە هونەر لە هەواڵی ترسهێنەر کاریگەرترە
لەسەر هەستمان.
زانایان پێشبنی دەکەن تا 2020 هاوین لە
جەمسەری باکور بەبی سەهۆڵ بێت.
ئاستی بەزبوونەی ئاوی زەریاکان لە نێوان ٦٠ سم بۆ ٣ مەتر بێت
تا کۆتایی ئەم سەدەیە.
تەوای ئیشەکانم بۆ خستنەڕووی ئەم کێشەیە تەرخان کردووە
لە ڕێگەی ئامرازێکەوە،
کە کاریگەرییان لە ئامار و هەواڵەکان زیاترە.
پڕۆسەی بەرهەمهێنانی ئەم تابلۆیانە بە گەشت کردن بۆ ئەم ناوچانەی
کە لەژێر کاریگەری گۆڕانکاریەکانی ئاو و هەوان دەست پێدەکەن.
کە دەگەمە ئەم ناوچانە هەزاران وێنە دەچرکێنم.
کاتێ دەگەڕێمەوە گەلەریەکەم،
سود لە یادەوەری و وێنەکانم وەردەگرم
بۆ کێشانی تابلۆیەکی گەورە،
کە جار هەیە ٣ مەتر پانە.
پاستێلی وشک و خەڵوزبەکاردێنم بەڵام ڕەنگاوڕەنگ.
من پێم وایە کارەکانی من نیگارن بەڵام خەڵک دەڵێن تابلۆن.
دەپەشۆکێم کاتێک وەک وێنەکێشی پەنجەیی ناوزەندم دەکەن.
(پێکەنین)
بۆ وێنەکێشان هیچ ئامرازێک
جگە لە پەنجەکانم و و ناوپەلم
بەکار ناهێنم.
وێنەکێشان گەشتێکی روحیە.
ئارامی بە مێشکم دەبەخشێت.
وێنەکان وەک ئاو و سەهۆڵ
لە یادەوەریم ناپارێزم.
بەڵکو وێنەکان خۆییان دەخزێننە ناو
تابلۆ و ڕەنگ وەردەگرن.
هەر کاتێک تابلۆکە تەواو بوو،
دەتوانم هەست بە یەککبوونی تابلۆکە بکەم،
وەک شاخەبەفرێک کە با ناو ئاوی بەستوو تێدەپەڕێت.
یان ئەو شەپۆڵانەی کە کەف دروست دەکەن.
تێکڕایی کاتی پێویست بۆ کێشانی تابلۆیەکی لەم چەشنە،
هەر وەک تێبینی دەکەن ١٠ چرکە دەخایەنێت.
(پێکەنین)
(چەپڵە ڕێزان)
لە ڕاستیدا نزیکە ٢٠٠ بۆ ٢٥٠ کاتژمێرم بۆ کێشانی وێنەیەکی لەم قەبارەیە پێویستە.
دەمێکە وێنە دەکێشم. لەیادم نیە لە کەیەوە وێنە دەکێشم.
دایکم هونەرمەند بوو، بۆیە پێداویستەکانی،
وێنەکێشان لە گشت سوچێکی ماڵمان بەردەست بوو.
خۆشەویستی وێنەگرتن دایکمی
بۆ ناوچەی دوورەدەست و نامۆیەکان برد.
بەخت یاوەری من و خێزانەکەم بوو
کە توانیمان پاڵپشتی و هاوسەفەری دایکم بکەین.
لە باکوری ئافریقا سواری پشتی حوشتر بووین
لە جەمسەری باکوریش سواری گالیسکەی سەگەکان بوون.
لە مانگی ٨ ی ٢٠١٢ ڕێبەری یەکەم گەشتم کرد،
دەستەیەک لە نووسەر و پسپۆڕەکانم بەرەو باکوری گرینلاند ڕینمایی کرد.
بڕیار بوو دایکم سەرپەرشتی ئەم گەشتە بکات،
لە کاتی ئامادەکاری گەشتەکە بووین
کاتێک دەمانویست بەیەکەوە گەشت بکەین،
کاتێک دایکم بووە قوربانی شێرپەنجەی مێشک.
شێرپەنجەکە بەخێرایی لە جەستە و مێشکی بڵاوبووەوە،
تا دوای شەش مانگ گیانی سپارد.
لە ماوەیی نەخۆشیدا، دایکم،
پابەندبوون و ویستی ئەنجامدانی گەشتەکەی کەم نەبووەوە و بۆیە پەیمان دا
ئامادەکاریەکان تەواو بکەم و گەشتەکە ئەنجام بدەم.
خۆشەویستی دایکم بۆ جەمسەری باکور
لەگەشتەکەماندا ڕەنگی دابووەوە.
هەستم بە هێزی
ناسکی ئەم ناوچەیە دەکرد.
قەبارەی شاخەبەفرەکان
خەمهێنەرە.
هەستم بە زیندووبوون، جووڵە و دەنگی سەهۆڵەکان
بە شێوازێک دەکرد کە پێشتر پێی ئاشنا نەبووم.
بیرۆکەی تابلۆکانم فراوانتر کرد
تا هەست بە ئەو ترسە بکەن کە من ئەزموونم کرد،
هەرچەندە سەهۆڵەکان نایاب و بێ هاوتان
بەڵام لە ژێر هەڕەشەن.
لە بەلەمەکانمانەوە،
هەستم بە ئارەقەی شاخەبەفرەکان لە ژێر گەرمایی ناوەختی خۆر دەکرد.
لە گەشتەکەماندا توانیمان چاومان بە ئینیوتەکان لە گرینلاند بکەوێت
کە دووچاری تەنگوچەڵەمەی تاقەتپڕوکێن دەبنەوە.
دانیشتوانی ناوچەکە سەبارەت بە دەریا بەستوەکانی ناوچەکە قسەیان بۆ کردم
کە تواونەتەوە و نەماون.
بەبێ سەهۆڵ، ڕاوکردن و ناوچەی دروێنەیان
سنوردار دەکات، کە ئەمەش
مانەوە و ژیانیان دەخاتە مەترسی لەناوچوون.
توانەوەی بەستەڵەکەکانی گرینلاند
یەکێک لە هۆکارە هەر کاریگەرەکانی بەرزبوونەوەی ئاستی ئاوی زەریاکانن،
کە دەبێتە هۆی ژێرئاوکەوتنی
دورگە نزمەکانی سەر ڕووی زەوی.
یەک ساڵ دوای گەشتەکەی گرینلاند، سەردانی ماڵدیڤم کرد،
ماڵدیڤ خاوەنی نزمترین و دەشتەکیترین خاکە.
لە ماوەی مانەوەم، وێنەی هەمەچەشنم
بۆ تابلۆ نوێیەکەم کۆکردەوە:
کێشانی تابلۆی گەیشتنی شەپۆڵەکان بۆ کەناراوی گەلێک
کە لە کۆتایی ئەم سەدەیە ژێر ئاو دەکەون.
ڕۆژانە کێشەی تاقەتپڕوکێن لە ئاستی
تاکەکەسی و جیهانی دێنە پێش.
کاتێک لە گرینلاند بووم،
خۆڵەمێشی پاشماوەی دایکمم بەسەر سەهۆڵە تواوەکان پڕژاند.
ئێستا ئەو بەشێکە لە ناوچەیەک کە عاشقی بوو،
هەرچەندە ئێستا شێوەی دەگۆڕێت و ناوچەی جیاواز دروست دەکەن.
یەکێک لە کارامەییەکانی کە لە دایکمەوە بۆم ماوەتەوە:
کارامەیی تیشک خستنە سەر شتە ئەرێنەییەکان
لە جێگەی شتە نەرێنیەکانە.
تابلۆکانم ئەو شتە جوانانە دەخەنە ڕوو کە لەوانەیە لە دەستمان بچێت.
هیوادارم وەک تۆمارێکی شتە جوانە لە ناوچووەکان بن،
گۆڕان و ئاواتی کۆمەڵگەکان تۆمار بکات و هانی خەڵک و بریار لەدەستان بدات
بۆ ئەوەی کارێک بۆ داهاتوومان بکەن.
سوپاس.
(چەپڵەڕێزان)